
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL RAJONO SAVIVALDYBĖS ADMINISTRACIJOS BARZDŲ, PLOKŠČIŲ, SINTAUTŲ, SLAVIKŲ, SUDARGO IR ŽVIRGŽDAIČIŲ SENIŪNIJŲ SENIŪNŲ PAREIGYBIŲ APRAŠYMŲ TVIRTINIMO
2016 m. kovo 10 d.  Nr. AT-225
Šakiai

Vadovaudamasis Lietuvos Respublikos vietos savivaldos įstatymo 18 straipsnio 1 dalimi, Valstybės tarnybos įstatymo 8 straipsnio 8 dalies 1 punktu, Lietuvos Respublikos Vyriausybės 2002 m. gegužės 20 d. nutarimu Nr. 685 patvirtintos Valstybės tarnautojų pareigybių aprašymo ir vertinimo metodikos 23 punktu ir  rajono savivaldybės tarybos 2009 m. sausio 22 d. sprendimu Nr. T-6 patvirtintų Savivaldybės administracijos nuostatų 23.4 punktu:

1. T v i r t i n u pridedamus rajono savivaldybės administracijos:

1.1. Barzdų seniūnijos seniūno pareigybės aprašymą;

1.2. Plokščių seniūnijos seniūno pareigybės aprašymą;

1.3. Sintautų seniūnijos seniūno pareigybės aprašymą;

1.4. Slavikų seniūnijos seniūno pareigybės aprašymą;

1.5. Sudargo seniūnijos seniūno pareigybės aprašymą;

1.6. Žvirgždaičių seniūnijos seniūno pareigybės aprašymą.

2. P r i p a ž į s t u netekusiais galios rajono savivaldybės administracijos direktoriaus 2015 m. vasario 4 d. įsakymo Nr. AT-102 „Dėl rajono savivaldybės administracijos seniūnijų seniūnų ir Šakių seniūno pavaduotojo pareigybių aprašymų patvirtinimo“ 1 dalies 1.1., 1.9, 1.10, 1.11, 1.12 ir 1.13 punktus.

